OpenLLM-France/wikimedia huggingface dataset:
# Aleix Villatoro i Oliver

Aleix Villatoro i Oliver (Terrassa, 1979) és un polític i professor català. El 8 de juny de 2021 va ser nomenat director del Consell Català de l'Esport dins la Secretaria General de l'Esport i de l'Activitat Física de la Generalitat.
Llicenciat en ciències polítiques i administració pública per la Universitat Autònoma de Barcelona i estudis posteriors amb anàlisi i comunicació política. Va començar la seva carrera professional com a tècnic del Consell de l'Audiovisual de Catalunya. Durant el Govern de Catalunya 2006-2010 va ocupar diversos càrrecs com cap de relacions institucionals del Departament de Cultura i Mitjans de Comunicació entre 2006 i 2007 o cap de gabinet de la conselleria entre 2007 i 2010. Ha exercit de professor d'institucions polítiques a la Universitat Internacional de Catalunya. Quan va ser nomenat secretari general del Departament d’Afers Exteriors, Relacions Institucionals i Transparència, el 14 de gener del 2016, era adjunt a la Direcció de la Fundació Joan Miró. Es va mantenir en el càrrec, més enllà del cessament de Raül Romeva per l'article 155, fins al juny del 2018.
En el govern de Quim Torra, dins del paquet de nomenaments aprovats el 7 de juny del 2018 pel consell executiu, va passar a ser director general de Relacions Institucionals i amb el Parlament. El 17 de desembre de 2019, amb motiu del cessament a voluntat pròpia de la titular, va tornar a ocupar la secretaria general del Departament d’Afers Exteriors, Relacions Institucionals i Transparència.

## Referències

* ↑ «DECRET 161/2021, de 8 de juny, pel qual es nomena el senyor Aleix Villatoro i Oliver director del Consell Català de l'Esport.». DOGC. Generalitat de Catalunya, 08-06-2021.
* ↑ ACN «Qui són els tretze secretaris generals del govern de Puigdemont?». Vilaweb. ACN, 15-01-2016 [Consulta: 15 gener 2016].
* 1 2 «El Govern nomena Aleix Villatoro i Oliver nou secretari general del Departament d’Acció Exterior...». Departament d'Acció Exterior i Govern Obert. Generalitat de Catalunya, 17-12-2019. Arxivat de l'original el 9 de juliol 2021. [Consulta: 2 juliol 2021].
* ↑ «El Govern recupera càrrecs cessats i investigats». El Nacional.cat, 07-06-2018 [Consulta: 2 juliol 2021].
* ↑ «DECRET 264/2019, de 17 de desembre, de cessament, a petició pròpia, de la senyora Mercè Salvat Guinjoan...». DOGC, 17-12-2019 [Consulta: 2 juliol 2021].
# Alstonita

La alstonita és un mineral de la classe dels carbonats. Rep el seu nom de la localitat d'Alston (Anglaterra).

## Característiques

La alstonita és un carbonat de fórmula química BaCa(CO₃)₂. Cristal·litza en el sistema triclínic. És un mineral polimorf amb la baritocalcita i la paralstonita. La seva duresa a l'escala de Mohs es troba entre 4 i 4,5.
Segons la classificació de Nickel-Strunz, l'alstonita pertany a «05.AB: Carbonats sense anions addicionals, sense H₂O, alcalinoterris (i altres M$^{2+}$)» juntament amb els següents minerals: calcita, gaspeïta, magnesita, otavita, rodocrosita, siderita, smithsonita, esferocobaltita, ankerita, dolomita, kutnohorita, minrecordita, aragonita, cerussita, estroncianita, witherita, vaterita, huntita, norsethita, olekminskita, paralstonita, baritocalcita, carbocernaita, benstonita i juangodoyita.

## Formació i jaciments

És un mineral que es troba normalment en dipòsits hidrotermals de baixa temperatura de plom i zinc; rarament en carbonatites. Va ser descrita a partir dels exemplars de dues localitats angleses: la mina Brownley Hill, a Nenthead, Alston Moor (Cumbria), i la mina Fallowfield, a Acomb, Hexham (Northumberland). Sol trobar-se associada a altres minerals com: ankerita, barita, benstonita, calcita, galena, pirita, quars, siderita i esfalerita.

## Referències

* ↑ «Alstonite» (en anglès). Mindat. [Consulta: 24 maig 2016].
# Anacroneuria tejon

Anacroneuria tejon és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* 1 2 Baena & Stark, 1999. A: Stark, Zúñiga, Rojas & Baena. Colombian Anacroneuria: descriptions of new and old species (Insecta, Plecoptera, Perlidae). Spixiana 22(1):39.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):172.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 21 novembre 2011].

## Enllaços externs

* Encyclopedia of Life (anglès)
# Anacroneuria tinctilamella

Anacroneuria tinctilamella és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Argentina i Santa Catarina (el Brasil).

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Jewett, 1959. Am. Midl. Nat. 61(1):154.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Some Stoneflies from Santa Catarina, Brazil (Plecoptera) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2002. Proc.Biol.Soc.Wash. 115(1):88.
* Froehlich, 2010. Illiesia 6(12):172.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:322.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 27 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Anacroneuria tena

Anacroneuria tena és una espècie d'insecte plecòpter pertanyent a la família dels pèrlids.

## Descripció

* Els adults presenten la base de les antenes clares, els palps foscos, les potes marró groguenc, el cap principalment groc amb pigments marrons només sobre els ocels, el pronot rugós amb franges amples i fosques i les membranes alars molt iridescents amb gairebé tota la nervadura fosca.
* Les ales anteriors dels mascles fan 9 mm de llargària.
* La femella no ha estat encara descrita.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Equador.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 2001. Scopolia 46:35.
* 1 2 Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):172.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 24 novembre 2011].

## Enllaços externs

* Encyclopedia of Life (anglès)
# All de bruixa

«All de bruixa» té aquests significats:
* All de bruixa o Allium ampeloprasum
* All de bruixa o Allium roseum
* All de bruixa o Allium sphaerocephalon
* All de bruixa o Allium ursinum
* All de bruixa o Allium vineale
* All de bruixa o Muscari
* All de bruixa o Muscari comosum
* All de bruixa o Muscari neglectum
# Amb en Tango som tres

Amb en Tango som tres és un llibre infantil escrit per Peter Parnell i Justin Richardson, i il·lustrat per Henry Cole. El llibre es basa en la història real de Roy i Silo, dos pingüins barbijo del zoològic del Central Park, Nova York. El llibre segueix els sis anys de la seva vida, en els quals van formar una parella homosexual i se'ls va donar un ou per criar. Editat en anglès el 2005, l'editorial espanyola Serres va publicar el 2006 la versió en espanyol traduït per Francesc Strino.
El llibre ha estat reconegut amb nombrosos premis, però també ha estat el centre d'actes de censura i debats sobre el matrimoni igualitari, l'adopció i l'homosexualitat als animals.
   Escrivim el llibre per ajudar els pares a explicar als nois sobre les famílies del mateix sexe. No és més argument a favor de les relacions gai que a favor de menjar els peixos crus o dormir a les roques.
   $_{JustinRichardson(co-autor)}$
   $_{NewYorkTimes(2005)}$

## Resum

El llibre es basa en la història veritable de Roy i Silo, dos pingüins barbijo. Després d'algun temps d'observar-los, Rob Gramzay, el guarda del zoo del Central Park, va descobrir que aquests dos pingüins mascles que estaven sempre junts eren parella. L'any 2000, en veure el comportament tendre de Roy i Silo, va decidir donar-los l'oportunitat de crear una família. Tango, la seva cria, va néixer d'un ou d'una altra parella de pingüins, que es diuen Betty i Porkey.
Aquesta parella acostuma a covar els seus propis ous, però mai no havien estat capaços d'ocupar-se de més d'un alhora. Quan Betty va posar dos ous fèrtils, Gramzay va col·locar l'ou sobrant al niu buit que havia construït la parella. Es va triar aquest nom per a la cria, perquè 'se'n necessiten dos per ballar un tango'.

## Premis i nominacions

Premis Nacionals:
* Associació Americana de Biblioteques: Llibre Infantil Distingit (2005).
* Premi Henry Bergh de la Societat Americana per a la Prevenció de la Crueltat contra els Animals (2005).
* Nickelodeon Magazine: Millor Llibre Familiar de l'Any (2006).
* Premis Bank Street College of Education: Millor Llibre de l'Any (2006)
* Triat pel Consell Cooperatiu de Llibres Infantils (2006).
* Lambda Literary Award: finalista (2006).
Premis dels grups de nens:
* Sheffield Children's Book Award - preseleccionats (2008).

## Referències

* ↑ «Book About Gay Penguins Is Most Banned of the Year - Asylum.com», 08-03-2012. Arxivat de l'original el 2012-03-08. [Consulta: 28 octubre 2023].
* ↑ Miller, Jonathan «New Love Breaks Up a 6-Year Relationship at the Zoo» (en anglès). The New York Times, 24-09-2005. ISSN: 0362-4331.
* ↑ CJONES «Children's Notable Lists» (en anglès). Association for Library Service to Children (ALSC), 30-11-1999.
* ↑ Arxivat November 18, 2008, a Wayback Machine.
* ↑ "Award-Winning Actor Neil Patrick Harris To Narrate AND TANGO MAKES THREE" (en en). Nota de premsa.
* 1 2 3 Sheilah Egan. «The Natural World of Henry Cole». www.clcd.com. Children's Literature Comprehensive Database. Arxivat de l'original el April 6, 2016. [Consulta: March 26, 2016].
* ↑ "Award-Winning Actor Neil Patrick Harris To Narrate AND TANGO MAKES THREE" (en en). Nota de premsa.
# Alquízar

Alquízar és un municipi i ciutat a la província cubana d'Artemisa. Fins a finals de 2010 va pertànyer a la Província de l'Havana. El poblat d'Alquízar va ser fundat el 1616, i és la població més antiga de l'actual província d'Artemisa. El municipi inclou, a més del poble d'Alquízar, els poblats de Pulido, Dagame i el poblat pesquer de Guanímar.
Per la seva situació en la secció occidental de la Plana Roja Havana-Matances el seu sòl és ric i fèrtil i molt aprofitat per al cultiu de vegetals, tubercles i hortalisses a causa de la demanda dels mateixos pel mercat de la capital de l'Illa. Posseeix també una important indústria tèxtil (Alquitex) i és la seu de la Universitat de Ciències Pedagògiques de la Província "Rubén Martínez Villena".
L'església parroquial catòlica Purísima Concepción y San Agustín data del 16 de març de 1799 i fou construïda en uns terrenys donats per Juana de la Osa, sent el seu primer rector Ambrosio de María Escobar. D'aquesta parròquia va sortir el 1977 monsenyor Fernando Prego Casal primer bisbe de la diòcesi de Santa Clara.
El 20 d'octubre de 1863 va arribar el ferrocarril a Alquízar.
Entre les personalitats il·lustres, oriündes de Alquízar, destaquen el poeta i revolucionari comunista Rubén Martínez Villena i el científic, geògraf i espeleòleg Antonio Núñez Jiménez (1923-1998), els piloters Agustín Marquetti, Yulieski González, Antonio Romero.
# Amblyeleotris periophthalma

Amblyeleotris periophthalma és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba des del Mar Roig fins a Samoa.

## Referències

* 1 2 FishBase (anglès)

## Bibliografia

* Bleeker, P. 1853. Diagnostische beschrijvingen van nieuwe of weinig bekende vischsoorten van Batavia. Tiental I-VI. Natuurkd. Tijdschr. Neder. Indië v. 4: 451-516.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Albert Spear Hitchcock

Albert Spear Hitchcock (Owosso, Michigan, 4 de setembre del 1865 - Oceà Atlàntic, 16 de desembre del 1935) va ser un botànic i agrònom estatunidenc especialitzat en les herbàcies.
Encara que nascut a l'estat de Michigan, cresqué a Kansas i Nebraska. Estudià amb el professor Charles E. Bessey a la Universitat Estatal d'Iowa i es titulà en agricultura i química. Ensenyà química a la universitat de Iowa del 1886 al 1889. Del 1901 al 1935 va ser agrostòleg (responsable del departament d'herbàcies) del United States National Herbarium. El 1928 fou nomenat cap del Departament d'Agricultura dels Estats Units (el que en altres països seria un ministre d'agricultura), i romangué en el càrrec fins a la mort. De tornada d'un viatge per estudiar diversos herbaris europeus, morí a alta mar en el vaixell City of Norfolk.
Publicà 250 treballs científics al llarg de la seva vida. És reconegut com a autoritat taxonòmica amb l'abreviatura Hitchc.

## Selecció de treballs

* A.S.Hitchcock, M.A.Chase Manual of the grasses of the United States Washington: US Dept. of Agriculture, 1951 (Nova York: Dover Publications, 1971 ISBN 0486227170 vol. 1, ISBN 0486227189 vol. 2)
* A.S.Hitchcock, M.A.Chase Manual of the Grasses of the West Indies, article a United States national herbarium 18(17) 1917 (2a edició, Washington, D.C.: Government Printing Office, 1936)
* North American species of Leptochloa, article a United States. Dept. of Agriculture. Bureau of Plant Industry. Bulletin 1903
* Contributions from the United States National Herbarium Volume 21: Flora of the District of Columbia and Vicinity 1919
* Grasses of British Guiana, a Contributions from the United States National Herbarium
* A manual of farm grasses 1921
* The North American species of Stipa: Synopsis of the South American species of Stipa a Smithsonian Institution. United States National Museum. Contributions from the United States National Herbarium 1925
* North American Species of Agrostis Washington, D.C.: Government Printing Office, 1905 [U.S.D.A. Bur. Pl. Industr. Bull. 68]
* A Text-Book of Grasses with Special Reference to the Economic Species of the United States Nova York: Macmillan, 1914
* The Genera of Grasses of the United States: With Special Reference to the Economic Species Washington, D.C.: U.S. Department of Agriculture, 1920 [U.S.D.A. Bull. (1915-23) 772]
* Methods of Descriptive Systematic Botany Nova York: Wiley, 1925
* Manual of the Grasses of the United States Washington, D.C.: Government Printing Office, 1935 [U.S.D.A. Misc. Publ. 200]
* M.A.Chase, A.S.Hitchcock The North American Species of Panicum Washington: Smithsonian Institution, 1910 [Contrib. U.S. Natl. Herb. 15.]

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Biografia Arxivat 2013-11-09 a Wayback Machine. (anglès)
# Anillidris bruchi

Anillidris bruchi és una espècie de formiga de la subfamília dels dolicoderins (Dolichoderinae), l'única del gènere Anillidris . Durant llarg temps aquest gènere era inclòs com un sinònim del gènere Linepithema, però va ser recuperat per Shattuck (1992).

## Referències

* ↑ «BioLib - Anillidris». [Consulta: 12 octubre 2023].
# Anacroneuria farallonensis

Anacroneuria farallonensis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Colòmbia.

## Referències

* 1 2 Rojas & Baena, 1993. Bol.Mus.Entomol.Univ.Val. 1(1):25.
* ↑ «Anacroneuria farallonensis Rojas & Baena, 1993» (en anglès). Plecoptera Species File. [Consulta: 6 desembre 2019].
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Zwick, P., 1973. Insecta: Plecoptera. Phylogenetisches System und Katalog. Das Tierreich 94. Walter de Gruyter and Co., Berlín. 465 pp.
* Zwick, ldata= 2000 «Phylogenetic System and Zoogeography of the Plecoptera» (en anglès). Annual Review of Entomology, Vol. 45, pàg. 709-746.. Arxivat de l'original el 2022-10-17 [Consulta: 18 novembre 2011].
# Anacroneuria fenestrata

Anacroneuria fenestrata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela, Colòmbia, Bolívia i l'estat de Rio de Janeiro (el Brasil).

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Pictet, F.J., 1841. Histoire naturelle générale et particulière des insectes névroptères 1:281.
* 1 2 3 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Colombian and Ecuadorian Anacroneuria (Plecoptera: Perlidae): seven new species, records and life stages (anglès)
* ↑ Global Species Arxivat 2016-03-04 a Wayback Machine. (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Zúñiga, M. del C., B.P. Stark, W. Cardona, C. Tamaris-Turizo, & O.E. Ortega, 2007. Additions to the Colombian Anacroneuria fauna (Plecoptera: Perlidae) with descriptions of seven new species. Illiesia, 3(13):127-149. «PDF».

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):155.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:502.
* Zwick, P., 1972 (1971). Rev. Suiss. Zool. 78(4):1157.
* Zwick, P., 1973. Das Tierreich 94:271.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 27 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Annoux

Annoux és un municipi francès, situat al departament del Yonne i a la regió de Borgonya - Franc Comtat. L'any 2007 tenia 95 habitants.

## Demografia
### Població

El 2007 la població de fet d'Annoux era de 95 persones. Hi havia 44 famílies, de les quals 16 eren unipersonals (4 homes vivint sols i 12 dones vivint soles), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 48 eren l'habitatge principal de la família, 18 eren segones residències i 13 estaven desocupats. 78 eren cases i 2 eren apartaments. Dels 48 habitatges principals, 40 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia una cambra, 4 en tenien dues, 10 en tenien tres, 8 en tenien quatre i 26 en tenien cinc o més. 38 habitatges disposaven pel capbaix d'una plaça de pàrquing. A 27 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Annoux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 8 | 75 a 79 | 12 |
| 0 | 70 a 74 | 8 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 58 persones, 44 eren actives i 14 eren inactives. De les 44 persones actives 41 estaven ocupades (21 homes i 20 dones) i 3 estaven aturades (2 homes i 1 dona). De les 14 persones inactives 7 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de transport, 1 d'una empresa financera i 1 d'una empresa immobiliària.
L'any 2000 a Annoux hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Annoux a l'INSEE.
* Évolution et structure de la population Fitxa amb el detall de dades d'Annoux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.